Kultura Maribor

Spekter. 70 let Zbirke UGM
2024-02-02 00:00 - 2024-12-30 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

»Barva in odsotnost barve«
2024-04-09 00:00 - 2024-05-11 00:00 | Maribor center / Galerija DLUM (Židovska ul. 10, Maribor)
Gostovanje članov Likovnega društva Kranj – ZDSLU v Galeriji DLUM.
Vljudno vabljeni na odprtje razstave članov Likovnega društva Kranj, v torek, 9. aprila 2024, ob 18. uri, v Galerijo DLUM, Židovska ul. 10, Maribor.
Razstavljajo: Brut Carniollus, Domen Dimovski, Klementina Golija, Irena Gayatri Horvat, Lara Ješe, Lojze Kalinšek, Mihael Perčič, Klavdij Tutta, Cveto Zlate, Tadej Žugman

Razsrava je na ogled od 9. 4. do 11. 5. 2024.

Galerija DLUM je odprta od torka do petka, od 10. do 15. ure, v soboto, od 10. do 13. ure.

Povezava do originalnega članka

StopTrik poziv za prijave 2024 je odprt!
2024-04-17 00:00 - 2024-07-10 00:00 | Splet
Do 10. 7. 2024, splet
StopTrik poziv za prijave 2024 je odprt!
StopTrik MFF, mednarodno praznovanje umetnosti stop animacije in eksperimentalne animacije, poziva k oddaji prispevkov!

14. izvedba festivala prihaja jeseni v Maribor (25. – 29. 9. 2024) in Lodž (5. – 8. 12. 2024), upamo, da bo vaš film eden izmed tistih, ki si ga bomo lahko ogledale_i v Mednarodnem tekmovalnem programu: stop animacija, Mednarodnem tekmovalnem programu: Borderlands ali v sekciji Panorama (netekmovalni program). Letos nadaljujemo z Mednarodnim tekmovalnim programom: Stop animacija za otroke, kjer bo mlado občinstvo uživalo v vaših filmih in odločalo o nagradah.

Filmi, ki jih lahko prijavite, morajo biti izdelani v tehniki stop animacije in/ali kombinirati stop animacijo z drugimi filmskimi izraznimi sredstvi, so nastali po 1. januarju 2022 in ne smejo trajati več kot 30 minut.

Prijavite se s svojim animiranim filmom, preberite POGOJE IN PRAVILA, POLITIKO ZASEBNOSTI IN DOVOLJENJE ZA OBDELAVO PODATKOV ter do 20. 7. 2024 izpolnite PRIJAVNI OBRAZEC.

* Besedilo poziva, pogoji in pravila, politika zasebnosti in dovoljenje za obdelavo podatkov ter prijavni obrazec so v angleškem jeziku.

Povezava do originalnega članka

Ema Širec / MEAT
2024-04-26 - 2024-05-31 | Galerija Tkalka
Ema Širec’s photographs present humans as pieces of meat ready to be sold on the neoliberal market, and the exhibition as a whole can be understood as a critique of anthropocentrism presented through a multimedia approach: video, sound, and sculpture. The artist usually tests the concept of her series in several media to follow the series’ development and their limits, and through this, she ensures a well-rounded message. The combination of the visual, the haptic and the auditory aims to go beyond bare observation, where the viewer could distance themselves simply as a voyeur of suffering and establish a moral stance that separates them from the presented issue. Touching the artworks is not forbidden, as the activation of the various senses makes passivity towards the concept and the artworks themselves impossible. An intensified atmosphere of an absurd environment is created, interpreted through photographs of a human body wrapped in foil, the sound of a dog gnawing on bones, the soft sculpture of a piece of animal flesh, and the bones themselves. The juxtaposition of animal meat products and the human body creates the blurring of boundaries between artificially created hierarchies of beings in an age where supposed human progress is accompanied by increasing levels of dehumanization.
The body wrapped in foil has no identifiable characteristics. We cannot assign it a gender, an age, a race – which further dehumanizes the human figure and allows us to project our own identity onto it. Where the motif borders on abstraction, we no longer perceive it as the human body and so we associatively recognize it as a collection of wrapped tissue – flesh that could belong to almost any biological species.

Marina Caneve / Na tla med živali
2024-04-26 00:00 - 2024-05-26 00:00 | Maribor center / UGM Kabinet (Strossmayerjeva ulica 6, Maribor)
Italijanska umetnica Marina Caneve v projektu Na tla med živali raziskuje protislovnosti človekove dominacije nad naravo, in napetosti, ki izhajajo iz njegovega odnosa z živalmi.
Marina Caneve / Na tla med živali
Spremljevalno okolje EKO 9
UGM Kabinet, Strossmayerjeva ulica 6, Maribor
26. april–26. maj 2024
Otvoritev: petek, 26. april 2024, 19.00
Kurator: Daniele De Luigi (FMAV – Fondazione Modena Arti Visive)
Italijanska umetnica Marina Caneve v projektu Na tla med živali raziskuje protislovnosti človekove dominacije nad naravo, in napetosti, ki izhajajo iz njegovega odnosa z živalmi. Izhodišče projekta je študija o mreži ekoloških koridorjev, ki jih podpira Evropska unija v sklopu projekta Natura 2000, ki je namenjen ohranjanju favne, flore in biotske raznovrstnosti.
Marina Caneve je v okviru projekta fotografirala tudi na območju več ekoloških koridorjev v Sloveniji, med drugim v Slovenskih goricah in na Goričkem. Pri tem je sodelovala z Družbo za avtoceste v Republiki Sloveniji in Vidrinim raziskovalnim in turističnim centrom Aqualutra v Križevcih.
V omrežje Natura 2000 so vključeni najdragocenejši in najbolj ogroženi habitati in vrste na območju vseh držav članic Evropske unije. Gre za nadnacionalni komunikacijski sistem, ki presega politike posameznih držav članic na področju meja in postavlja ekološki premislek na prvo mesto. Mostovi so eden od pomembnejših delov infrastrukture omrežja Natura 2000, saj živalim olajšajo premagovanje arhitekturnih ovir, kot so (avto)ceste. Njihovo gibanje obenem nadzorujejo in spremljajo številne varnostne kamere in ograje, kar postavlja njihovo navidezno svobodo gibanja pod vprašaj.
Marina Caneve s pomočjo fotografije, video instalacij in interdisciplinarnega raziskovalnega dela na vizualno kompleksen način povezuje infrastrukturo za divje živali, pokrajine zaščitenih območij in posnetke, ki jih ustvarijo videonadzorni sistemi, in jih preplete z referencami na paradigme zahodne kulture o človekovi vlogi v svetu narave. Pri tem z vidika vizualne ekokritike obravnava nekatera ključna vprašanja, kot so meje, migracije in svoboda gibanja, pravice živali, ohranjanje ekosistema in nenazadnje možnost ponovnega razmisleka o človekovem antropocentrizmu.
Projekt podpira Direzione Generale Creatività Contemporanea (Generalni direktorat za sodobno ustvarjalnost ) italijanskega Ministrstva za kulturo v okviru programa Italian Council (12. izdaja, 2023).

Povezava do originalnega članka

Samostojna razstava Vuka Ćosića
2024-04-26 18:00 - 2024-05-25 18:00 | Maribor center / artKIT (Glavni trg 14, Maribor)
Odprtje samostojne razstave Vuka Ćosića: Dragi Karl
Vljudno vabljeni na odprtje samostojne razstave Vuka Ćosića Dragi Karl, ki bo v petek, 26. aprila 2024, ob 18. uri v razstavišču artKIT.
Na pobudo in s posredovanjem berlinske galerije Digital Art Museum je leta 2011 bilo vzpostavljeno avtorsko sodelovanje med Karlom Lagerfeldom in Vukom Ćosićem. Ob izidu knjige The Little Black Jacket je bil namen narediti komplementarno spletno mesto. Po prvih pripravah je projekt ustavljen in nikoli ni bil objavljen.
Na tej razstavi prvič javno predstavljamo serijo štirinajstih podob, ki so nastale med tem sodelovanjem.

Povezava do originalnega članka

Razstava Kvir telo
2024-04-27 00:00 - 2024-05-31 00:00 | Maribor center / Kulturni inkubator (Koroška cesta 18, Maribor)
Razstava mladih umetnikov LGBTQIA+ scene.
V razstavišču Kulturnega inkubatorja bo v soboto, 27. aprila 2024, ob 19. uri vrata odprla razstava Kvri telo.
Pripravilo jo je šest avtorjev, kuratorka je Ema Širec. Čeprav naslov razstave – Kvir telo – na prvi pogled naslavlja dokaj odprto temo, je to ravno smisel. Svoja dela namreč razstavljajo avtorki, ki predstavljajo slovensko kvir sceno na različne načine, izražajo se skozi različne tehnike. S tem se hkrati odpira neko novo poglavje o slovenskih razstavah s podobno tematiko.
Razstava bo na ogled do 31. maja 2024.

Povezava do originalnega članka

[Kulturni inkubator] Razstava Kvir telo
2024-04-27 19:00 - 2024-05-31 15:00 | Kulturni inkubator
razstava
KVIR TELO
Sobota, 27. april 2024 // 19:00 // Kulturni inkubator

V razstavišču Kulturnega inkubatorja bo v soboto, 27. aprila 2024, ob 19. uri vrata odprla razstava Kvri telo. Ppripravilo jo je šest avtorjev, kuratorka je Ema Širec. Razstava bo na ogled do 31. maja 2024.
Čeprav naslov razstave – Kvir telo – na prvi pogled naslavlja dokaj odprto temo, je to ravno smisel. Svoja dela namreč razstavljajo avtorki, ki predstavljajo slovensko kvir sceno na različne načine, izražajo se skozi različne tehnike. S tem se hkrati odpira neko novo poglavje o slovenskih razstavah s podobno tematiko.
Namen razstave je slaviti raznolikost queer izkušenj, izzivati ​​družbene norme, ki obdajajo telesa in spolnost, ter spodbujati dialog o vprašanjih identitete, reprezentacije in sprejemanja.
Razstava predstavi medije, ilustracije, mešane tehnike s kolažem, fotografije in kiparstvo . Vsako umetniško delo ponuja edinstven pogled na queer telo in izpostavlja teme, kot so utelešenje, fluidnost, vidnost in odpornost.
Umetniki preučujejo zapletenost queer identitete in zastopanja ter obravnavajo vprašanja vidnosti, marginalizacije in izbrisa. Soočajo se s stereotipi in napačnimi predstavami ter ponujajo niansirane portrete queer teles, ki odražajo raznolikost preživetih izkušenj. Fluidnost spola in nebinarne identitete: Razstava slavi fluidnost spola in spekter nebinarnih identitet. Umetniki raziskujejo teme genderqueernessa, spolne dvoumnosti in spolne uspešnosti, s čimer izzivajo binarne konstrukte, ki vladajo tradicionalnim predstavam o moškosti in ženskosti.
Avtorji_ice: Petja Muck // Marijo Županov // Nal Kocjan // Dino Spahić // Jakob Golob // Jan Brovč
Kuratorka: Ema Širec

Povezava do originalnega članka

Bralno-izobraževalna srečanja: Brezskrbna umetnost*
2024-05-06 19:00 | Vetrinjc – BarCoda
Brezskrbna umetnost je cikel umetniško – teoretskih bralno-raziskovalnih srečanj v okviru programa neformalnega izobraževanja Zavoda Polagoma. Naslovljen je po istoimenskem spremnem besedilu Simone Semenič, ki se pojavlja v delu Bojane Kunst, Življenje umetnosti: prečne črte skrbi (Maska, 2021). Serijo treh srečanj horizontalno moderirajo igralka in performerka Barbara Kukovec, doktorica filozofije in feministična teoretičarka Maja Pan, pedagoginja Cvetanka Mileva ter umetnostna zgodovinarka
in kuratorka Irena Borić. Eno od srečanj, in sicer 20. maja, bo potekalo v sodelovanju s kuratorko mednarodne umetniške rezidence dr. Teri Szűcs in udeleženkami GuestRoomMaribor rezidence Constructing care.
Skozi serijo raziskovalno – izobraževalnih dogodkov, katerih iztočnica je omenjena monografija Bojane Kunst, so-oblikujemo skupnostno pedagoško situacijo. Procesna narava bralnih srečanj nam omogoča, da skupinsko raziskavo izbrane teoretične vsebine uporabimo za medsebojno sodelovanje in izmenjavo s povabljenim občinstvom. Iskanje različnih oblik učenja ima za namen poglobiti razumevanje perečih vprašanj, vezanih na sodobne feministične teoretizacije kolonialnosti, prekarnosti in ranljivosti
skozi skupni pojem, ki preči tako umetnost kot življenje, to je pojem skrbi.
Srečanja bodo potekala na dva tedna, od 6. maja do 3. junija 2024, v Vetrinjskem dvoru (naslov: Vetrinjska ulica 30, Maribor).Namenjena so občinstvu, ki ima interes za teoretična vprašanja s področja umetnosti, pri čemer strokovno predznanje ni nujno, priporočamo pa, da predlagana besedila vnaprej preberete. Svojo udeležbo (neobvezno) predhodno najavite na e-mail: polagomazavod@gmail.com
Vljudno vabljeni_e!

1. srečanje: Življenje umetnosti
Ponedeljek, 6. 5., ob 19:00
Vetrinjski dvor, BarCoda
%mygt%%mygt%%mygt%%mygt% Serijo bralnih krožkov bomo začeli_e s prvim poglavjem dela Življenje umetnosti. Prečne črte skrbi, v okviru katerega avtorica, Kunst izpostavi “angažma, ki izhaja iz prisluškovanja življenju, iz prizadetosti od okolja, v katerem se nahajamo, iz nepovratnega dotika, pa tudi iz radikalne odgovornosti, ki je odgovornost naše skupne ranljivosti”. Izhajajoč iz besedila, se bomo pogovarjali_e o avtoričinem filozofskem pristopu in o pomenu, ki ga ima v sodobnem
družbeno-političnem kontekstu.
————————————————————————–
2. srečanje: Kriza skrbi
Ponedeljek, 20. 5., ob 19:30
Vetrinjski dvor, BarCoda
%mygt%%mygt%%mygt%%mygt% V okviru drugega srečanja se bomo navezali_e na drugo poglavje dela Življenje umetnosti. Prečne črte skrbi, s katerim nameravamo preučiti krizo skrbi, predvsem skozi širitev posredniškega dela v polju umetnosti: “Ni naključje, da se v zadnjih desetletjih, z naraščanjem geopolitičnega konteksta krize skrbi, poveča in profesionalizira vloga tistih akterk v umetnosti, ki pravzaprav imajo to vlogo, da skrbijo: kuratork, dramaturginj, upravnic (menedžerk), povezovalk,
svetovalk, umetniških vodij …”. Izhajajoč iz besedila, se bomo skupaj z gostjami rezidence Constructing care in njeno kuratorko Teri Szűcs pogovarjali_e o pomenu krize skrbi za področje umetnosti in njihove lastne umetniške prakse.
—————————————————————————
3. srečanje: Sorodstva skrbi
Ponedeljek 3. 6., ob 19:00
Vetrinjski dvor, BarCoda
%mygt%%mygt%%mygt%%mygt% V okviru zadnjega srečanja bomo brali_e tretje poglavje knjige Življenje umetnosti. Prečne črte skrbi in se seznanile_i z življenjskimi praksami ter konkretnimi umetniškimi deli in postopki nekaterih umetnic_kov. Predhodno srečanje nameravamo dodatno razpreti problematičnemu razmerju med reprodukcijo in spolom. Predvsem pa se skupaj z Bojano Kunst vprašati_e: “Ali je spol res tisto polje, okrog katerega se danes še lahko organizirajo politični boji in identitete?”.
Izhajajoč iz besedila, se bomo pogovarjali_e o ekofeminističnih vizijah možnostih ustvarjanja sorodstev v htulucenu.
Bralni krožek je del projekta Moj hrbet kot most, ki ga lahko prečkaš, ki ga izvaja Zavod Polagoma v sodelovanju z Zavodom Rizoma in Narodnim domom.

KUD CODA

Povezava do originalnega članka

Brezplačna DJ delavnica
2024-05-07 00:00 | Vetrinjc – BarCoda
Še zadnji Coda kavč v letošnjem šolskem letu
V soboto, 7. maja, se od 17.00 naprej ponovno družimo v naših prostorih na Koroški 63. Tokrat bomo odgovorili na večno vprašanje naših Codovcev – kdo je to, ki nabija muziko v naši kleti?

To so seveda naši prijatelji iz DJ akademije Alphawave. Coda kavč pa bomo tokrat izkoristili, da bolj podrobno spoznamo njihovo delo in se iz inštumentalistov za eno popoldne prelevimo v mojstre vrtenja glasbe.

PRIJAVI SE NA DJ DELAVNICO

Svoje znanje in izkušnje bo z nami delil Jan Puhner – DJ Joxy. Coda kavč druženja so brezplačna in odprta za vse. Vabljeni.

The post Brezplačna DJ delavnica appeared first on KUD Coda.

Povezava do originalnega članka

Rajzefirbčni sprehod: ŠIMFTURA
2024-05-07 17:00 - 18:30 | Maribor center / Pred Rajzefibrom (Ulica škofa Maksimilijana Držečnika 2, Maribor)
Sprehod po “nevralgičnih točkah”, ki jih v Mariboru nikoli ne zmanjka.

Med obvezne plese “mariborske folklore” zagotovo spada šimfanje. Vendar mariborsko šimfanje ni nekaj slabega, prej nasprotno. Šimfanje je izraz popolne predanosti in ljubezni do svojega mesta in bolj kot ga imamo radi, bolj ga šimfamo.
A pozor! Šimfamo lahko le Mariborčani, drugim obiranja našega mesta nikakor ne dovolimo. Na Šimfturi se bomo skupaj sprehodili po nekaterih “nevralgičnih točkah”, ki jih v Mariboru nikoli ne zmanjka, in jih obdelali na naš, mariborski način.

Kdaj: Torek, 7. 5. 2024, ob 17:00
Zbirna točka: Pred Rajzefibrom (ulica škofa Maksimilijana Držečnika 2)
Sprehajalec: Vid Kmetič
Trajanje: 1,5 – 2 uri
Sprehod bo izveden v okviru globalnega festivala Jane’s Walk. Udeležba je brezplačna!

Povezava do originalnega članka

Matej Krajnc - predstavitev knjige OD ELVISA DO AGENCIJE
2024-05-07 20:00 - 22:00 | Maribor center / Vetrinjc – BarCoda (Vetrinjska ulica 30, Maribor)
Avtobiografsko pričevanje kantavtorja in agenta rokenrola.
Konec leta 1999 je celjski kantavtor, uglasbljevalec poezije in prevajalec rokerjev-pesnikov, znan kot “celjski Smolar”, izdal svojo prvo avtorsko ploščo. Založba Helidon je iskala izvajalce, kar je kantavtor izvedel iz revije Stop. Ploščo je odnesel k založbi, ki mu je ponudila sodelovanje, vendar je zahtevala bend. Na oglas v Salomonovem oglasniku se je odzval Frenk Opeka, avtor in kitarist zasedb Izvir in Avantura.
Kantavtor je ustanovil bend Agencija Rokenrol, kjer so poleg njega in Frenka igrali še klaviaturist Andrej Konjajev, bobnar Marko Avanzo in basist Tomaž Valenčič. Bend je že ustvaril več kot dvajset avtorskih pesmi, nastopil v Izštekanih in se pripravljal na koncert v TV-oddaji Sobotna noč. Knjiga je opremljena s dokumentarnim fotogradivom. Naslednica knjige Od Studencev do Nove vasi je tudi predhodnica pričevanj Od Sužnjev do eksperimenta, ki bo izšla leta 2025.

Povezava do originalnega članka

[MFRU 2024] Poziv k prijavi študentskih intermedijskih projektov
2024-05-08 00:00 - 2024-06-30 23:54 | MKC Maribor
30. Mednarodni festival računalniške umetnosti – MFRU 2024
Poziv k prijavi študentskih intermedijskih umetniških projektov za študentsko nagrado Mednarodnega festivala računalniških umetnosti v letu 2024
Javni zavod Mladinski kulturni center Maribor (MKC Maribor) deluje na področju umetnosti, kulture, mladinskega sektorja in upravljanja infrastrukture. Mednarodni festival računalniške umetnosti (MFRU), kot eden izmed festivalov, ki jih organizira javni zavod, bo letos oktobra praznoval 30. obletnico, z aktivnostmi, dogodki in vsebinami pa utemeljuje in občinstvu približuje zavedanje o naprednih in umetniških rabah računalniških in digitalnih tehnologij, ki nas dnevno obkrožajo.
Nagrade za najboljše intermedijske projekte študentov in študentk festival podeljuje že osmo leto. Objavljamo odprt poziv, s katerim vabimo študentke in študente, ki se v svoji praksi ukvarjajo oziroma povezujejo z intermedijsko in računalniško umetnostjo, k prijavi avtorskega intermedijskega projekta. Podelili bomo tri nagrade za najboljše študentske intermedijske projekte. Želimo, da služijo kot vzpodbuda za nadaljnjo umetniško ustvarjanje na tem področju umetnosti.
Pogoj za prijavo je status študenta in starost do dopolnjenega 29. leta.
Prijavitelj lahko prijavi največ en projekt. V primeru prijave večih projektov, bo strokovna komisija upoštevala prijavo, ki je bila oddana prva, vse ostale bodo zavržene.
PRIJAVA NAJ VSEBUJE:

kratek življenjepis avtorice oziroma avtorja s kontaktnimi podatki,
dokazilo o statusu študenta,
vsebinski opis umetniškega dela (do 500 besed),
foto, video in/ali drug vizualni material, ki reprezentira delo,
neobvezna, a zaželena priloga je portfolio s predstavitvijo vaših preteklih del
podpisana izjava avtorja oz. avtorice.

Na poziv se ne morejo prijaviti ožji družinski člani zaposlenih na MKC Maribor. Vloge teh prijaviteljev bodo zavržene.
Rok za prijavo je 30. junij 2024.
Prijava se pošlje na: sonja.gregorn@mkc.si in mfru@mkc.si.
Predvidoma bo podeljena ena glavna nagrada v bruto višini 400 EUR in dve v bruto višini 300 EUR. Avtor prvonagrajenega projekta bo dobil tudi samostojni razstavni termin v enem od razstavnih prostorov MKC Maribor v mesecu novembru 2025. Vsi trije nagrajeni projekti bodo predstavljeni v okviru 30. MFRU na skupinski razstavi v razstavnem prostoru v Mariboru, od 18. do 27. 10. 2024. MKC Maribor bo nagrajenim projektom omogočil predstavitev in promocijo avtorskih projektov.
MKC Maribor si pridržuje pravico do ne podelitve nagrad v primeru neveljavnih ali nekvalitetnih prijav. Pridržuje si tudi pravico zmanjšanja višine nagrad v primeru številčne prerazporeditve nagrad ali v primeru zmanjšanja sredstev financerjev.
Dodatne informacije so do 30. 6. 2024 dosegljive preko elektronskega naslova sonja.gregorn@mkc.si.
Podatke pridobljene v okviru poziva bomo skladno s Splošno uredbo o varstvu osebnih podatkov (GDPR) skrbno varovali in jih uporabili izključno za potrebe tega javnega razpisa ter jih uporabljali izključno za potrebe MKC Maribor.
Mladinski kulturni center Maribor,
zanj Marja Guček, direktorica

Povezava do originalnega članka

Izdelava palete in lončka za čopiče, 6+
2024-05-08 16:00 - 17:30 | Vetrinjski dvor
Dragi otroci in mladostniki, skratka vsi mladi, ki vas veselita glina in ustvarjanje nasploh, lepo vabljeni na prav posebno ustvarjalno delavnico! Na njej si bomo v prostoročni tehniki izdelali paleto za barve ter lonček za vodo ali čopiče. Delavnica je primerna za mlade začetnike, stare 5 let ali več.

Cena na osebo:20,00 €. Vsi materiali so vključeni v ceno.
Prijave: Število mest je omejeno. S plačilom kotizacije, si zagotovite mesto na delavnici eva.prepeva@gmail.com.

O mentorici:
Pod imenom Eva Prepeva ustvarja diplomirana slikarka Eva Ketiš, zaljubljena v glino in ostale naravne materiale. Med študijem na Akademiji za likovno umetnost in oblikovanje se je leta 2015 odločila, da uresniči svojo dolgoletno željo in se začnem ukvarjat s keramiko.
Ta jo sicer spremlja že od majhnega, ko je opazovala svojega očeta pri vrtenju lončarskega vretena. Ob njegovih kipcih, vazah in loncih sta rasla tudi njeno navdušenje in ljubezen do gline, tega nadvse pomirjujočega naravnega materiala, ki ponuja neskončno ustvarjalnih možnosti.
Pri delu jo navdihujejo predvsem živali in narava. V želji, da bi bili čim bolj igrivi, enkratni in dodelani, so njeni keramični izdelki narejeni z veliko mero skrbnosti in ljubezni. Prav vsak od njih ima svojo zgodbo in karakter, ki ga raziskujem skozi (večinoma) prostoročne tehnike.
V njeni delavnici v Mariboru nastaja tako nakit, kot tudi ostali kosi uporabne ter dekorativne keramike.

Dogodek organizira Eva Prepeva v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

[Galerija Media Nox] Razstava Prelet
2024-05-08 18:00 - 2024-06-05 18:00 | Galerija Media Nox
razstava študentov akademije za likovno umetnost univerze v ljubljani
PRELET
8. maj – 5. junij 2024 // Galerija Media Nox
Otvoritev: 8. maj 2024 // 18:00
Razstavo Prelet so pripravili študentje dodiplomske in podiplomske stopnje študijske smeri Unikatno oblikovanje / steklo in keramika na Akademiji za umetnost in oblikovanje Univerze v Ljubljani (UL ALUO). Odprtje razstave bo v Galeriji Media Nox v sredo, 8. maja 2024, ob 18. uri, razstava pa bo na ogled do 5. junija 2024.
Na razstavi Prelet se bodo s svojimi deli predstavili študentje umetnosti in oblikovanja v steklu, smeri Unikatno oblikovanje, UL ALUO. Študentski projekti raziskujejo potencial dveh temeljnih materialov, stekla in keramike, v katerih raziskovanje izraznih možnosti se v času študija največ poglabljajo. Razstava ob preletu širine eksperimentov in iskanja možnih pristopov oblikovanja v materialih, opozarja na bogastvo konceptov in zgodb, ki jih lahko z razmislekom o karakteristikah materije prepletamo v diapazon likovnih rešitev. Te rezultirajo v oblikovalskih in umetniških produktih, v obliki skulptur, instalacij ter uporabnih objektih.
– prof. mag. Tanja Pak in doc. Kristina Rutar
Razstavljajo: Vanes Hrnčič // Kaja Kopitar // Tai Mav // Maja Miklavc // Jurij Smrečnik // Neža Mia Andlovič // Ana Azinovič // Natja Kavrečič // Špela Lemut // Maruša Penič // Nina Prunk // Tesa Štihec // Nika Horvat // Živa Vaukan
Mentorici: prof. mag. Tanja Pak in doc. Kristina Rutar

Povezava do originalnega članka

Milonguita Vetrinjc
2024-05-08 19:30 | Studio
V sredo 8. maja ponovno vabljeni, na plesišče BarCoda v Vetrinjcu.
Plešemo od 19:30 do 22:00 ure.
Vstopnina je nakup ene pijače na šanku.
Na milonguiti upoštevamo mirado in cabeceo ter spoštujemo rondo.
Toplo vabljeni!
Tjaša (Ma Tango)

KUD CODA in Milonguita Vetrinjc

Povezava do originalnega članka

Delavnica fotografiranja
2024-05-09 16:30 - 2024-05-16 16:30 | Kulturni inkubator
brezplačna delavnica fotografije
Spomladanski foto sprehod in Da Vinci video delavnica
9. in 16. maj 2024 // 16:30 – 19:00 // Kulturni inkubator
Fotografija od A do Ž! Vabimo na brezplačno delavnico fotografije. Sestavljena je iz dveh delov, in sicer iz fotosprehoda in delavnice urejanja fotografij. Udeleženci se bodo tako naučili posneti kakovostne fotografije in se seznanili s preprostim programom za urejanje.

Foto: BOUSBIA KADHEM na Unsplashu

Na dvodnevni delavnici bodo udeleženci spoznali skrivnosti fotografiranja, za katere smo morda mislili, da so izvedljive v sklopu drage vrhunske produkcije. Delavnica je sestavljena iz dveh delov – fotosprehoda in urejanja fotografij, udeleženci pa se bodo na teren podali kar s svojimi mobilnimi telefoni. Delavnico bo vodil Mitja Lorenčič.
program

FOTOSPREHOD*: Četrtek, 9. maj 2024 @ 16:30, Kulturni inkubator

Na prvi delavnici bomo najprej v Kulturnem inkubatorju nekaj besed namenjenih teoretični predstavitvi nekaterih konceptov dobre fotografije in predstavili potek fotosprehoda. Spoznali bomo različne tehnike snemanja in fotografije. Cilj je na terenu pridobiti najmanj 20 avtorskih fotografij. Po fotosprehodu se bomo vrnili v Kulturni Inkubator.
*Fotosprehod je proces, kjer se udeleženci pod vodstvom mentorja sprehodijo do vnaprej določene lokacije in ob tem v objektiv lovijo zanimive trenutke. Tovrstni koncept ob spoznavanju veščin fotografije ponuja tudi možnost druženja in razgibavanja.

DA VINCI VIDEO DELAVNICA: Četrtek, 16. maj 2024 @ 16:30, Kulturni inkubator

Drugi del delavnice bo bolj statičen, saj bodo udeleženci svoje posnetke oziroma fotografije obdelovalni na računalnikih. Pregledali bomo nastale fotografije oziroma videe in jih prenesli na računalnik. Sledila bo kratka predstavitev programa Da Vinci Resolve, nakar bomo začeli z izdelavo izdelkov ob vodstvu mentorja. Predstavljena programska oprema (Da Vinci Resolve) bo primerna tudi za nadaljnjo uporabo od doma, ali v okvirju co-working prostorov, ki so na voljo v Kulturnem inkubatorju.
Namen delavnice

Opolnomočiti posameznike/-ce za ustvarjanje fotografij in video vsebin, oziroma dvigniti nivo njihovega ustvarjanja do sedaj.
Demistificirati mit o produkciji kot nekaj kar je rezervirano za višji dohodkovni razred, s tem, da se bo več poudarka dalo na spretnosti posameznika/-ce, ter uporabi sodobnih brezplačnih orodij.
Vzpodbujati povezovanje, druženje, mreženje, izmenjavo kreativnih idej deloma skozi izvedbo same delavnice, pretežno pa preko instrumenta fotosprehoda in uporabe co-working prostora.

Delavnica je primerna za različne starostne skupine, izvedli pa jo bomo, če bo prijavljenih najmanj pet udeležencev, prostih mest na delavnici je deset. Udeleženci se lahko prijavijo na obe delavnici hkrati, lahko pa se prijavijo tudi na posamezno delavnico.
Obvezne prijave zibramo na info@mkc.si s pripisom Prijavana na delavnico fotografiranja. Prosim pripišite, če se prijavljate na eno (katero) ali obe delavnici.

Povezava do originalnega članka

Večer v živo: Asya Širovnik Moškon
2024-05-09 18:00 | Dvorana generala Maistra
Pogovor

Kako več dobrega prikličemo v svoje življenje?

Asya Širovnik Moškon je mednarodno priznana spiritualna voditeljica, hipnoterapevtka in avtorica knjig Kdo ustvarjamojo realnost? ter Nevidna sila duhovnega preboja. Slednja je sklenjeni krog, kot pravi, njenega 27-letnega duhovnega iskanja in samoizpraševanja. V tej knjigi na široko odpira vrata duhovni dimenziji. Vabi, da vanjo vstopimo skupaj.
Na Večeru v živo bomo spoznali:

Kako naš notranji svet ustvarja zunanjega?
Kaj je nezavedno in kako oblikuje naše življenje?
Zakaj in kako ozavestiti oziroma osvetliti svoje nezavedno?
Kje in kako si pridobimo moč za zavestno ustvarjanje želenega?
Kako naredimo kvantni preskok v višje stanje zavesti?

Praktično: Vaja povezovanja s podzavestjo

Cena vstopnic v predprodaji
12 € za naročnike Večera, 15 € redna cena
Cena vstopnic na dan dogodka
15 € za naročnike Večera, 17 € redna cena
Naročniki Večera na prodajnih mestih Eventima popust uveljavite s potrdilom o zadnji plačani naročnini.
Kupci preko spleta prinesite potrdilo s seboj na dogodek.
Na dogodku ne bo prodaje vstopnic, zato prosimo, da si jih zagotovite vnaprej.

Nakup kart

Povezava do originalnega članka

Zvonimir Florijančić: »Odnosi in simptomi«
2024-05-09 18:00 | OBRAT
9. 5. 2024 ob 18.00, OBRAT
Zvonimir Florijančić: »Odnosi in simptomi«
V četrtek, 9. 5. 2024, te ob 18.00 vabimo v OBRAT, prostor umetnosti in participacije na otvoritev razstave del, ki jih je tekom svojega dela in bivanja v Mariboru ustvaril naš ESE prostovoljec Zvonimir.

BesedeBesedeavtorjaavtorjaZvonimirjaZvonimirjaFlorijančića:Florijančića:

Preden sem v okviru Evropske solidarnostne enote prišel v Maribor na 10 mesečni prostovoljski projekt v Pekarno Magdalenske mreže sem študiral vizualno umetnost na Akademijo za umetnost in kulturo v Osjeku. Med študijem me je začela zanimati grafika, s katero sem se ukvarjal tudi tukaj v Mariboru. Veliko veselje sem našel v eksperimentiranju z različnimi materiali in kemikalijami, večinoma kovinami in kislinami ter v tehinkah, ki so temeljije na naravnih materialih. Zaradi pomanjkanja opreme za tiskanje sem našel zanimivo domačo tehniko grafike z želatino.

Želatinski tisk je tehnika monotipije, idealna za začetnike; je enostavna in vključuje le nekaj materialov: želatinsko ploščo, barvo in papir. Zanimiva se mi zdi zato, ker ima več možnosti za eksperimentiranje na vsakem koraku postopka, zame pa je najbolj zanimiv del kuhanje in priprava želatinskih plošč ter raziskovanje novih stvari, ki so povezane z mojim zanimanjem.

Na razstavi predstavljam dela, ki sem jih ustvaril med bivanjem v Mariboru in so plod mojega eksperimentiranja z novimi tehnikami in mediji. Najprej sem delal s fotografijami, ki sem jih posnel pred časom in so bile povezane z lepimi trenutki. Uporabljal sem jih predvsem za eksperimentiranje in prve poskuse želatinskega tiska. Pri nekaterih sem imel drugačen pristop, saj sem želel odkriti meje abstraktnega potenciala, zanimala me je pot tekočih in nepredvidljivih podob z nadaljevanjem, kjer so se končale. Najbolj sem užival v izdelovanju globokega tiska. Najprijetnejše je bilo prekinjanje procesa jedkanja z vodo, ki je dalo vedno drugačne rezultate in je bilo izjemno nepredvidljivo. Tu sem popolnoma izpustil nadzor nad svojim delom in prepustil vodi, da določa izdelek.

Med eksperimentiranjem sem začel razmišljati o stvareh, ki jih želim izraziti v svojem delu in ugotovil, da se moram osredotočati na vezi, ki so pomembne v mojem življenju. Prišel sem do zaključka, da je zame najpomembnejše, da obudim vez s sestro, s katero sva se oddaljila. Tehniko sem začel uporabljati na fotografijah iz najinega otroštva in jo apliciral na različnih podlagah ter mešal z različnimi mediji. S tem sem predstavil razvoj ideje o komunikaciji in povezanosti, ki je premalo razvita.

Projekt izvaja ESE prostovoljec in je financiran s strani Evropske komisije.

Povezava do originalnega članka

UGANDA - biser Afrike
2024-05-09 19:00 | Večnamenska dvorana
Letošnji januarski popotniški umik je bila Uganda.
Winston Churchill je davnega 1907. leta Ugando poimenoval za “Biser Afrike”. A sva izjavo, ki je postala eden od sloganov Ugande, pred odhodom vzela kot značilno turistično opletanje s presežniki Tja greva zato, ker v Afriki ob ekvatorju še nisva bila. Da si razširiva obzorje o Ugandi, doživiva gorske gorile, opazujeva afriške živali in vegetacijo, začutiva utrip … A je bilo mnogo več. Navdušenje ob eksotiki videnega in ob ljudeh, ki so topli, spoštljivi, ustrežljivi in hvaležni za
vsak obisk. Mnogi so naju očarali z nalezljivim veseljem. Zahvaljujoč podnebju in politični stabilnosti se v Ugandi v povprečju kar dobro in varno živi – za afriške razmere. Po drugi strani pa osupneš, ko vidiš, v kakšni skromnosti in pomanjkanju so od države pozabljena tradicionalna plemena, npr. pigmejske Batwe, bojeviti Karamoje in še kakšna. Ko sestavljaš vtise, pomisliš, da je lahko za nas, razvajene materialno orientirane zahodnjake, Uganda v svoji raznolikosti bivanja tudi poučna
lekcija. V vseh pogledih je bila to nadvse zanimiva in izjemno prijetna popotniška izkušnja, gorile in pleme Karamojong pa češnja na torti. Obisk, ki ga je čisto zares treba ponoviti. Upam, da kmalu. Sumim, da je šlo pri Churchillu, ko v knjigi Moje afriško potovanje opisuje Ugando, za podobne občutke.

Organizator: Društvo popotnikov Vagant, Maribor

Povezava do originalnega članka

CWC otvoritveni dogodek
2024-05-09 19:00 | Vetrinjc – BarCoda
Končno! Z velikim veseljem napovedujemo otvoritveni dogodek, ki bo 9. maja 2024 ob 19. uri v Vetrinjskem dvoru v Mariboru (Vetrinjska ulica 30). Začeli bomo s kratko predstavitvijo našega novo-ustanovljenega centra za kreativno pisanje, sledil bo odprti mikrofon branja poezije in kratke proze. Večer bomo zaključili s koncertom (priložnosti primerno) skupine The Live Kennedys. Pridite in nas pozdravite; če ste dovolj pogumni, prinesite zaprašene papirje s svojim pisanjem za odprti mikrofon, če
še vedno potrebujete nekaj spodbude pa se samo podružite in poslušajte druge. V vsakem primeru vas bomo izredno veseli! Začnimo ustvarjati skupaj!
—
It’s finally happening! We are beyond excited to announce our launch event that will take place on May 9th 2024 at 7 pm at Vetrinjski dvor, Maribor (Vetrinjska ulica 30). We’ll kick it off with a short introduction, followed by open mic reading/performing. We’ll close it off with a concert (as the occasion clearly demands) by The Live Kennedys. Come and drop by, say hi, bring the dusty papers with your writing for the open mic, if you’re brave enough, or just come to listen to others, if you
still need some encouragement! Either way, we’ll be happy to see you there! Let’s start creating!

Organizator: Vetrinjc – BarCoda

Povezava do originalnega članka

Pop up GINola x NANA
2024-05-10 10:00 | Maribor center / Nana Bistro, Glavni trg 16, 2000 Maribor, Slovenija
Vstopite v svet okusov gina
GINola in NANA bistro & kavarna vam skupaj predstavljata doživetje gintastičnih kreacij in kulinaričnih užitkov.
Kaj lahko pričakujete 10. maja 2024 od 11. ure naprej?
Obiskali nas bodo vrhunski destilarji, degustirali boste lahko različne gine in uživali v food pairingu z Naninimi chefi. Dj Križko pa bo popestril naš after work & music coctail.
Ne zamudite te posebne priložnosti, da okusite, kaj vse prinaša GINola – craft gin festival v Pivoli, ki bo 18. maja do poznega večera mešal okuse, gin & tonike ter skrbel za dobro razpoloženje obiskovalcev.
Organizatorji: Festival GINola, Svarog, Nana bistro & kavarna, Factumevent
Minister za zdravje opozarja: Prekomerno pitje alkohola lahko škoduje zdravju.

Povezava do originalnega članka

Dalmatinski brunch
2024-05-10 12:00 - 15:00 | Maribor center / Hotel Habakuk (Pohorska ulica 59, Maribor)
Odkrijte okuse dalmacije: dalmatinski brunch – nedelja, 26.5.2024
Za vse ljubitelje dalmatinske kuhinje pripravljamo prav posebno kulinarično doživetje. Vabimo vas, da se nam pridružite na Dalmatinskem Brunchu, ki bo potekal v Hotelu Habakuk, v nedeljo, 26. maja, od 12:00 do 15:00.
Naš meni, skrbno sestavljen iz tradicionalnih dalmatinskih jedi, obljublja pristen okus Jadrana. Uživajte v izboru jedi, kot so sveža hobotnica v solati, aromatični dalmatinski pršut in bogato pripravljene jagnječje krače izpod peke. Ne bodo manjkale niti izbrane morske dobrote, pripravljene pred vašimi očmi.
Dopustite, da vaše kulinarično raziskovanje spremlja izbor vrhunskih dalmatinskih vin, ki so skrbno izbrana, da harmonično dopolnijo vsak grižljaj. Medtem ko se boste predajali okusom, vas bo zabavala živa dalmatinska glasba, ki dodaja pridih avtentičnosti vaši izkušnji.
Cena menija znaša 45 EUR na osebo, medtem ko otroci do 12. leta uživajo po znižani

Povezava do originalnega članka

Janček ježek 3+
2024-05-10 17:00 | Mala dvorana
Janček ježek 3+

Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.
Predstava je primerna tudi za prvo triado OŠ

Nakup kart

Povezava do originalnega članka

Majski ples z gurmansko večerjo
2024-05-10 19:00 | Maribor center / Hotel Habakuk (Pohorska ulica 59, Maribor)
Majski ples v čarobnem ambientu Hotela Habakuk, ki se bo odvijal v petek, 10. maja 2024 ob 19. uri. Prirejamo dogodek, ki združuje vse generacije plesnih navdušencev, od mladih raziskovalcev do izkušenih ljubiteljev plesa.
Plesni večer v hotelu Habakuk je namenjen vsem, ki radi plešejo, ne glede na starost ali izkušnje.
Ansambel Black & White bo namreč poskrbel za raznoliko glasbeno izkušnjo, od večnih klasik do sodobnih hitov, v njihovem bogatem glasbenem repertoarju bo vsak našel nekaj zase.
Majski ples se bo v glamuroznem okolju hotela Habakuk odvil 10. maja 2024 ob 19. uri. V hotelu Habakuk obljubljamo večer poln elegance in nepozabnih ritmov, ki ga bodo nadgradili tudi z gurmansko večerjo.

Povezava do originalnega članka

Majanje #3: Vlado Kreslin, vino na Bregi in DJ ČERI BOMB
2024-05-10 19:00 | Vetrinjc – BarCoda
Majanje. Meseca maja na degustaciji vina ob dobri muziki zamajati kozarec in boke. Na idiličnem dvorišču Vetrinjskega dvora v središču Maribora ter v lokalu Vetrinjc – BarCoda .
Špila Vlado Kreslin. Pred in po nastopu legende s črno kitaro bo glasbo izbiral DJ ČERI BOMB.
Vstopnice so naprodaj v Vetrinjcu ter na spletni povezavi – www.kud-coda.org/izdelek/majanje-10-5-2024/
V Vetrinjcu bomo točili vina vinske kleti #NaBregi iz Jurija ob Pesnici (Občina Kungota). Do 20.30, ko bo prvič zabrenkal in zapel Vlado Kreslin, boste lahko obiskovalci s kuponi, ki jih boste dobili na prizorišču, pokušali vina #NaBregi .

Vstopnina: 19€ v predprodaji in omogoča konzumacijo vzorcev pred koncertom. Na dan dogodka bo cena vstopnice 24€.
ŠTEVILO VSTOPNIC IN MEST V PRIREDITVENEM PROSTORU JE OMEJENO. Dogodek bo v vsakem vremenu.
Povabite prijatelje in se zabavajte z nami ob dobrem vinu in odlični glasbi.
Minister za zdravje opozarja: Uživanje alkohola lahko škoduje zdravju.
Vabljeni!

KUD CODA

Povezava do originalnega članka

Vito Oražem in Lela B. Njatin: Signum punctum
2024-05-10 19:00 - 2024-06-08 14:00 | Maribor center / MMC KIBLA/KiBela, Ulica kneza Koclja 9, Maribor
Odprtje razstave Vita Oražma in Lele B. Njatin: Signum punctum
Vljudno vabljeni na odprtje razstave Vita Oražma in Lele B. Njatin Signum punctum, ki bo v petek, 10. maja 2024, ob 19. uri v prostoru za umetnost KiBela.
Ubesedene podobe in upodobljene besede. Črke in stavki, zgodbe in pogledi, studenci misli, izviri svetlobe. Čebri zavesti in posode spominov. Utrinki v mozaikih naše prepletenosti med predstavljivim in zamišljenim, stičišče neizrekljivega v središču zgodbe. Pripovedi. Sprehodi po stvarnosti in po pomnikih stvarjenja. Skozi prostor-čas, po prostorih čutenja in obstoja. Življenja. Slike. Znaki. Trenutki. Časni v preteklosti, brezčasni v sedanjosti. Hipni in ujeti. V vidno in izrekljivo. V obstoječe in gibljivo. V celovitost in enovitost.

Povezava do originalnega članka

VAKUM predstavlja: Darla Smoking, Shekuza
2024-05-10 20:00 | Okolica / Dvorana Gustaf (Ob železnici 16, Maribor)
Koncert: Darla Smoking! Uvod: Madamdub. Zaključna: Shekuza + vizual: Vitameanxx
Za maj, za praznik dela in delavstvo, za pomlad, za druženje na daljši rok: pet ustvarjalcev, trije dogodki v enem večeru.
Začenjamo pred Gustafom od 20h dalje, ko nas bo z dub akrobacijami vseh barv in deviacij ogrevala Madamdub, veteranka lokalne Dubomb Crew ekipe.
Glavni oder je rezerviran za Darla Smoking, uigrani dvojec, ki skorajda ne rabi posebnega predstavljanja, a pozor: sta tik pred izidom novega albuma in temu primerno uigrana in našpičena. Kdor se ju spomni še iz zadnjega albuma Extinct (2019), se ju spomni po izjemno poslušljivi kakofoniji plesnega duba, elektronike in etno vzorcev ljudstev, ki izginjajo – od Māorov, do aboriginov in ameriških stroselcev. Upamo pa tudi na kake utrinke iz novega albuma, ki bi se naj po napovedih gibal v smeri zvočnih tapiserij, stkanih iz indijskih rag, gamelana iz Balija in iranskega jazza, ki podaja roke puščavskemu bluzu.
Za zaključna dela bo do jutra poskrbel Shekuza aka “sonični čarodej, DJ, producent, skladatelj in klaviaturist.”

Povezava do originalnega članka

Domen Kumer & SLO v KLUBU
2024-05-10 22:00 - 2024-05-11 04:00 | Maribor center / Klub KLUB v Mariboxu (Loška ulica 13, Maribor)
Koncert pevca Domna Kumra v klubu KLUB v Mariboxu.
V klubu KLUB se obeta nepozaben večer, saj prihaja Domen Kumer!
V topli pomladni noči bomo v petek, 10. maja, od 22. ure dalje zaplesali ob ritmih Domnovih hitov, vključno z novo skladbo “HALO, HALO?!”. Pridružite se nam in si privoščite večer, poln pozitivne energije in nepozabnih trenutkov.
Vstopnice bodo kmalu že v predprodaji. Nudimo tudi možnost rezervacije miz. Pokličite ali pošljite SMS na telefonsko številko 070/511/054 ali nam pišite elektronsko sporočilo na rezervacije@klubklub.si.
Prevzem miz je možen do 23. ure. Število miz je omejeno, zato pohitite in rezervirajte svojo mizo do razprodaje. Vstop v KLUB je mogoč s terase ali iz dvigala oziroma garažne hiše MARIBOX. Obiskovalcem je omogočeno brezplačno parkiranje. Pri vstopu v garažno hišo prejmete parkirno kartico, ki jo lahko potrdite na garderobi KLUB-a.

Povezava do originalnega članka
